section_heading: 2016. – danas: Afirmirana glumica
paragraph_text: Jedini film objavljen 2017. u kojem je glumila Stone jest sportska dramedija Rat spolova, utemeljen na istoimenom teniskom meču Billie Jean King (Stone) i Bobbyja Riggsa (Steve Carell) iz 1973. Da bi se pripremila za ulogu, Stone se sastala s King, odgledala njezine stare snimke i intervjue, radila sa stručnjakom za dijalekte da bi mogla govoriti istim dijalektom kao i King te je pila proteinske napitke s mnogo kalorija da bi se udebljala 5 kilograma.<ref><ref> Film je premijerno prikazan na Međunarodnom filmskom festivalu u Torontu 2017.; dobio je pozitivne kritike, a određeni su recenzenti smatrali da je uloga Stone bila njezina najbolja uloga u cijeloj karijeri.<ref> Benjamin Lee iz The Guardiana pohvalio je njezino izbjegavanje tipskih uloga, ali i njezinu "snažnu" i "uvjerljivu" glumu u filmu.<ref> Usprkos tomu film je snimljen za 25 milijuna dolara i zaradio je manje od toga.<ref> Stone je za ulogu u tom filmu četvrti put nominirana za Zlatni globus, a na dodjelu nagrada otišla je s King.<ref>